**מה למדתי מהפרויקט והנושא השנתי? (שעה)**

מטרות-
1. החניך יסכם את הלמידה האישית שלו מהפרויקט ומהנושא השנתי
2. החניך יסכם את החוויה האישית שלו מהשנה
3. החניך ישמע על מה מחכה לשנה הבאה

מהלך-

1. סבב מה נשמע (10 דקות)

כל חניך ישתף מה שלומו ואיך היה היום שלו.

1. הרוח נושבת (15 דקות)

נשחק הרוח נושבת על חוויות או דברים חדשים שלמדתי מהפרויקט והנושא השנתי. למשל: "היה מצחיק בהכנת הפרויקט כש…", "אני שמח שיצא לי להכיר את … יותר טוב", "למדתי מהנושא השנתי ש…". כמובן שכל מי שמזדהה מחליף מקום כמו במשחק הרגיל.

1. דייטים (20 דקות)

נבקש מהחניכים לשבת בשני מעגלים - פנימי וחיצוני, עם הפנים זה לזה. בכל 2 דקות נשאל אותם שאלה, לכל אחד יש דקה לענות. בכל שאלה המעגל הפנימי זז מקום אחד ימינה.

* ממה הכי נהנתי השנה בנושא השנתי?
* מה פחות אהבתי\התחברתי בנושא השנתי או בפרויקט? למה?
* מה למדתי מהנושא השנתי או מהפרויקט?
* האם אני חושב שאתעסק בנושא השנתי שוב בהמשך? אם כן, איפה? עם מי?
* האם השתנה בי משהו במהלך השנה? אם כן, מה וכיצד?
1. סבב סיכום חוויות אישיות (10 דקות)

כל חניך ישתף בתורו איך הוא מסכם את החוויה שלו מהשנה - דגש על הנושא השנתי והפרויקט.

1. מה מחכה לנו בשנה הבאה? (5 דקות)

נספר לחניכים באופן כללי מה הנושא השנתי שהם יעברו בשנה הבאה.